Diari Oficial de la Generalitat Valenciana


Sumari del DOGV 6812, del 06-07-2012 (2012/6487)

Informació pública de l'alternativa tècnica presentada al concurs convocat per l'Ajuntament de Callosa de Segura per a l'aprovació i adjudicació del programa d'actuació integrada de la unitat d'execució UT-10.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6812

Data del DOGV
:   06-07-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/6487


Data del document
:   22-06-2012

Organisme emissor
:   Antonio Aurelio Estañ Miralles - Maria Salud Torres Soler

Tipus de document
:   Anunci

Descriptors 

:   * Callosa de Segura
    * pla d'urbanisme
    * empresa privada

Informació pública de l'alternativa tècnica presentada al concurs convocat per l'Ajuntament de Callosa de Segura per a l'aprovació i adjudicació del programa d'actuació integrada de la unitat d'execució UT-10. [2012/6487]  
L'Ajuntament de Callosa de Segura, per acord del Ple de 23 de desembre de 2011, va aprovar l'inici del procediment per mitjà de gestió indirecta i convocat el concurs per a l'aprovació i adjudicació del programa d'actuació integrada de la unitat d'execució UT-10 del Pla General d'Ordenació Urbana d'eixe municipi, que es regix per les bases particulars aprovades en tal sessió.   
L'anunci de licitació es va publicar en el Diari Oficial de la Unió Europea de 7 de gener de 2012 i en el Diari Oficial de la Comunitat Valenciana (DOCV) núm. 6699, de 25 de gener de 2012.  
Antonio Aurelio Estañ Miralles i María Salud Torres Soler, interessats a participar en l'expressat concurs, per a complir el que disposa l'article 134 de la Llei Urbanística Valenciana, sotmeten a informació pública els següents documents de l'alternativa tècnica de la seua proposició:   
1. Alternativa tècnica.   
2. Projecte d'urbanització.   
Els documents esmentats han sigut depositats en la notaria d'Antonio Botia Valverde amb domicili en la Rambla Baja, 97, de Callosa de Segura i una còpia d'aquests està en l'Ajuntament de Callosa de Segura.  
D'acord amb l'article 134 de la Llei Urbanística Valenciana i 293 del Reglament d'Ordenació i Gestió Territorial i Urbanística, en el termini d'un mes, a comptar de la inserció del present en el DOCV, qualsevol persona podrà consultar la documentació en l'Ajuntament citat, en horari d'oficina, i en la notaria expressada, en horari de 10.00 a 14.00 hores, de dilluns a divendres, i podrà formular al·legacions en relació amb aquesta, que es presentaran en el dit Ajuntament o notaria.  
  
Als efectes del compliment de la competitivitat i lliure concurrència a què es referix l'article 168.1.a de la Llei Urbanística Valenciana, en el termini d'informació pública les companyies subministradores privades de servicis, la previsió de les quals es conté en el projecte d'urbanització que s'exposa al públic, podran formular, sobre les seues necessitats d'infraestructures, propostes de conveni en què s'indiquen les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.   
Les companyies que, tot i estar habilitades per a la prestació dels servicis, no sol·liciten la previsió d'infraestructures en el termini citat, no podran fer-ho en l'àmbit del programa amb motiu de la urbanització d'aquest, i es projectaran les xarxes en consideració exclusiva a les instruccions tècniques vigents.   
  
Callosa de Segura, 22 de juny de 2012.- Antonio Aurelio Estañ Miralles i María Salud Torres Soler.